钦定古今图书集成/明伦汇编/氏族典/第142卷 > 元遥
## 钦定古今图书集成/明伦汇编/氏族典/第142卷 > 元遥

按《魏书京兆王传》：“太兴弟遥，字太原，有器望，以左卫
将军从高祖南征，赐爵饶阳男。肃宗初，累迁左光禄
大夫，仍领护军，迁冀州刺史、右光禄大夫。时冀州沙
门法庆自号大乘，聚众杀阜城令，破渤海郡，杀害吏
人。刺史萧宝夤遣兼长史崔伯𬴊讨之，败于煮枣城，
伯𬴊战没，凶众遂盛，所在屠灭寺舍，斩戮僧尼，焚烧”
经像，云“新佛出世，除去旧魔。”诏以遥为使持节、都督
北征诸军事，帅步骑十万以讨之。法庆相率攻遥，遥
并击破之。遥遣辅国将军张虬等率骑追掩，讨破。擒
法庆并其妻尼惠晖等斩之，传首京师。后擒归伯，戮
于都市。遥卒，谥曰宣公。